**מתי"א רן – "נעים ביחד"**

**מנהלים רחוק – מרגישים קרוב**

מתי"א רן הינו ארגון גדול מאד החולש על שתי ערים גדולות ומתפתחות. קצב ההתפתחות הינו מטאורי. בעשור האחרון מתי"א רן שילש ויותר את היקפיו, כארגון אנו פועלים רבות לשמירה על מקצועיות ואיכות ללא קשר לגודלו.

על לוגו המתי"א כתוב: משלבים ידיים, משתפים בידע, קשובים לצורך ומרחיבים מעגלים.

בשנת תשפ"ד  הוספנו את "נעים ביחד" – ההנעה הפנימית נובעת מההנאה יחד עם שיתופי פעולה, וצמיחה מקצועית ואישית לאורך כל הדרך.

האתגר הגדול הינו לעמוד בציפיות ובמטרות שהצבנו לעצמנו יחד עם ההתרחבות, מצבי החיים המשתנים.

באמצעות מבנה ארגוני של ניהול שטוח אנו מצליחים להגיע לעד אחרון העובדים תוך מתן אפשרויות לפיתוח יוזמות אישיות. עובדים איכותיים מצליחים לשפר ולטייב את הלמידה המשמעותית ולקדם את התלמידים, יחד עם התפתחות אישית וגאוות יחידה.

באמצעות כלים ארגוניים שונים אנו מצליחים לתת מקום לערכי הידע, התקשורת האפקטיבית, השקיפות והאמפטיה, לתלמיד, להורה ולעובד.

את הידע הנצבר והנבנה אנו מנכיחים ומנגישים לכלל המסגרות, להורים ולתלמידים, תוך פיתוח מקצועי של כלל הצוותים המגוונים במתי"א.

[נעים ביחד](https://drive.google.com/file/d/1ZTzhnMYLV6DbXqNx4kMNkTQBaRbHCMyK/view?usp=drive_link)

**הנחות היסוד שעל פיהן אנו פועלים:**

**הגודל לא קובע –** העובד הבודד זכאי לקבל יחס ושירות הולם בין אם הוא עובד בארגון קטן ובין אם הוא עובד בארגון ענק. רק עבודה הדוקה על מבנה ארגוני ברור ומאפשר תביא לתחושת בית מקצועי ועוטף לכולם.

**הגודל כן קובע –** זיהוי היכולות והאפשרויות הרבות הטמונות בעובדי הוראה וטיפול ממקצועות שונים, דאגה להעצמה פרופסיונאלית באמצעות הנחיה, ליווי אישי וקורסים מקצועיים. כל עובד בתחומו יכול לתרום ולהשפיע על הצלחת הארגון.

**עבודת  צוות רב מקצועית –** להפוך קבוצה גדולה של אנשים לצוות יעיל זוהי משימה סיזיפית מעין כמוה, מתי"א רן פיתח כלים ארגוניים וחדשניים כיצד לעשות זאת אחרת.

**הון אנושי – מביא לארגון פורץ דרך** – הידע והמעוף אינו נמצא בחדר ההנהלה בלבד, היכולת לזהות את האפשרויות הטמונות באנשים , ולאפשר קרקע בטוחה ופוריה, מביאה את הארגון להיות פורץ דרך, חדשני, ועונה על הצרכים המשתנים בעידן הבינה המלאכותית. אצלנו במתי"א אנו קוראים לזה – בינה אנושית.

**קשר בלתי אמצעי באמצעות סגל בלתי אמצעי –** פיתוח תקשורת בינאישית מיטבית באמצעות רכזות התחומים ובאמצעות הteems, ככלי ארגוני חדשני.

**שימור עובדים** – לראות את האדם בעובד, בקשייו וביכולותיו, זוהי תורה שלמה, פעולות קטנות יכולות לעשות את ההבדל. במתי"א דואגים לליווי מקצועי צמוד באמצעות הנחיה ישירה, ליווי אישי לכלל הצרכים גם האישיים. פיתוח קורסים מקצועיים מותאמים לשלל העובדים והמטפלים, בתקציב זעום.

**הכרת הטוב** – כשאתה נותן את ליבך לאחרים, אל תהיה מופתע שתקבל את הכל בחזרה ובמיוחד במצבי משבר ושכול. כל מה שזרעת מלבלב למול עינך מבעד לכאב, וממלא את ליבך גאווה.